Fotnoter Koden ROC ble i perioden 1932–1976 brukt for Republikken Kina, og ble gjenbrukt for Russiske utøvere under Vinter-OL 2022. IOK overførte Republikken Kinas statistikk i perioden 1932–1948 til Kina og statistikk i perioden 1952–1976 til Kinesisk Taipei (TPE). IOKs kriterier for å godkjenne russiske og belarusiske utøvere til Sommer-OL 2024 består av flere ufravikelige punkter. Hovedsakelig kreves det at utøverne respekterer, gjennomfører og består dopingtester i henhold til de internasjonalt anerkjente dopingreglementene og at de ikke får benytte farger, symboler, hymner eller liknende som kan assosieres med Russland eller Belarus. Utøverne kan heller ikke støtte Russlands invasjon av Ukraina, eller aktivt bidra til eller støtte Russlands videre krigføring i Ukraina. Lag som består av utøvere med russisk eller belarusisk pass vil ikke bli påmeldt og vil dermed ikke få delta. IOKs kriterier for å godkjenne russiske utøvere til Vinter-OL 2018, Sommer-OL 2020 og Vinter-OL 2022 var at de skulle respektere, gjennomføre og bestå dopingtester i henhold til de internasjonalt anerkjente dopingreglementene. I tillegg kunne de ikke benytte farger, symboler, hymner eller liknende som kunne assosieres med Russland.